Pyttbua

Pyttbua er en selvbetjent turisthytte i Tafjordfjella som tilhører Ålesund-Sunnmøre Turistforening. Den ligger på 1156 moh. i Nordre Hanedalsbotn/Puttbudalen, en sidedal til Romsdalen, og like nedenfor Puttegga. Den opprinnelige bygningen ble oppført i 1925 og var en anleggsbrakke kjøpt fra Tafjord Kraft, demontert i Tafjord, fraktet med dampskip til Åndalsnes, med tog til Stuguflåten og deretter med hest på skareføre (hesten gikk med truger). Det er turistforeningens eldste hytte. Bygget ble utvidet i 1970, sikringsbu ble reist i 1986 og hovedhytta ble restaurert i 1996. Det er nå omkring 53 sengeplasser totalt. Hytta er stengt i april–mai på grunn av at villreinen kalver i området. Stedet kan ha vært en gammel handelsplass før Romsdalsmarkedet ble etablert.Fjellposten nr. 1, 1998Fylling, John H.: Tafjordfjella. Larsnes: Vista Forlag, 1999.

 Referanser 

Kategori:Tafjordfjellene
Kategori:Turisthytter i Møre og Romsdal
Kategori:Ålesund-Sunnmøre Turistforening
Kategori:Byggverk i Rauma
Kategori:Samferdsel i Rauma